Žalba koju je 3. kolovoza 2015. podnio Diputación Foral de Bizkaia protiv presude Općeg suda (drugo vijeće) od 19. svibnja 2015. u predmetu T-397/12, Diputación Foral de Bizkaia protiv Komisije
(predmet C-426/15 P)
Jezik postupka: španjolski
Stranke
Žalitelj: Diputación Foral de Bizkaia (zastupnik: I. Sáenz-Cortabarría Fernández, odvjetnik)
Druga stranka u postupku: Europska komisija
Zahtjevi
ukinuti pobijanu presudu;
prihvatiti zahtjev podnesen u prvom stupnju;
naložiti Komisiji snošenje troškova prvostupanjskog postupka i postupka po žalbi.
Žalbeni razlozi i glavni argumenti
Prvi žalbeni razlog: pogreška koja se tiče prava pri tumačenju i primjeni prve rečenice članka 108. stavka 3. UFEU-a (obveza pravodobnog obavještavanja), konkretno pri tumačenju i primjeni izraza “dodjela” iz navedene odredbe, u vezi s izrazom „dodijeliti“ iz članka 107. stavka 1. UFEU-a jer je Opći sud potvrdio navod Komisije (članak 2. pobijane odluke)1 prema kojem je planirana potpora, koja je dogovorena u sporazumima, nezakonita s obzirom na to da je, protivno obvezi pravodobnog obavještavanja, trebala biti dodijeljena 15. prosinca 2006. Pogreška koja se tiče prava jer nije primijenjeno načelo prava Unije u području državnih potpora prema kojem se svaka ocjena o trenutku „dodjele“ državne potpore mora temeljiti na nacionalnom pravnom poretku koji je mjerodavan u promatranom slučaju. Pogreška koja se tiče prava počinjena nepravilnom primjenom pojma „nezakonite potpore“ iz članka 1. točke (f) Uredbe br. 659/19992 . Povreda načela zakonitosti.Drugi žalbeni razlog: Pogreška koja se tiče prava jer je postojanje „nezakonite potpore“ u sporazumu o zemljištima Opći sud utemeljio na odredbi o roku od dvanaest mjeseci. Pogreška koja se tiče prava jer nije primijenjeno načelo prava Unije u području državnih potpora prema kojem se svaka ocjena o trenutku „dodjele“ državne potpore mora temeljiti na nacionalnom pravnom poretku koji je mjerodavan u promatranom slučaju. Treći žalbeni razlog: Pogreška koja se tiče prava jer nije presuđeno da je Komisija, donošenjem pobijane odluke, povrijedila opće načelo dobre uprave. Pogreška koja se tiče prava jer nije utvrđena povreda pravâ i postupovnih jamstava kojima Diputación raspolaže kao zainteresirana osoba u postupku iz članka 108. stavka 2. Pogreška koja se tiče prava počinjena time što je implicitno zaključeno da Komisijin dopis od 15. travnja 2010. dostatno udovoljava zahtjevima koji proizlaze iz spomenutog općeg načela. Iskrivljavanje ključnih dokaza. Povreda temeljnog prava na pravično suđenje. Nemogućnost ob
rane.
____________
1     Odluka Komisije C(2012) 4194 final od 27. lipnja 2012. o državnoj potpori SA. 28356 (C 37/2009) (ex N 226/2009)     Uredba Vijeća br. 659/1999 od 22. ožujka 1999. o utvrđivanju detaljnih pravila primjene članka [108. UFEU-a] (SL L 83, str. 1) (SL, posebno izdanje na hrvatskom jeziku, poglavlje 8., svezak 4., str. 16.)